
Kedves Gyerekek! 


Mohl Peti 
Dunaharasztiból 
lerajzolta barátját: . 
, Müller Péternek hívják; együtt járunk óvodába— 
Nagyon szeretjük egymást. Ő egy kicsit jó és ki- 
csit rossz gyerek. Mind a ketten ugyanazzal az 
autóval szeretünk játszani... 


NORL YETV 


A két Peti szívesen játszik együtt, mert 
ugyanaz a játék érdekli őket. Ha nem veszeksze- 
nek az autón és néha átengedik egymásnak, 
vagy együtt játszanak vele, abból már igazi ba- 
rátság is lehet! 


0" 

Mészáros Viktor levelében ezt olvastuk: 


, Nagy szomorúság ért. Az iskolában valaki el- 
lopta a naptáramat. Azóta sem tudtam kinyo- 
mozni, hogy ki vitte haza. A barátommal, Zsolttal 
nyomozunk utána. Reméljük, sikerül nyakoncsípni 


a tettest. ( j 1 L " 


Hátha nincs is szó lopásról, csak elvesztette 
Viktor azt a naptárt? Azóta talán meg is találta 
már! Fontosabb dolog ennél Viktor és Zsolt 
barátsága. Nagyon szép, ahogy segítik egymást. 

Minden gyereknek olyan barátot kívánunk, 
akinek szívesen segít, akinek szívesen adja oda 
a féltett játékait, és akire jóban-rosszban szá- 
míthat! 

Szeretettel üdvözölnek benneteket: 


Dörmögőék 


Farkas Aranka 7 éves, 
budaőrsi olvasónk rajza 


mm, 
nag 


Áprilisi számunk rejtvényeinek he- 
lyes megfejtése : 

A fénykép egy falevél részletét áb- 
rázolja. 

A madarak közül a cinkét találhattá- 
tok meg minden ágon. 

EGYIKET A MÁSIKBAN című rejt- 
vényünk képei közül a hal maradt pá- 
ratlanul. 

Jutalmat nyertek: Antal Anita, Árki 
Anita, Beda Krisztina, Derék Róbert, 
Hortobágyi Judit és Kata, Huszti Gábor, 
Illés Zsuzsa, Kiss Andrea, Lukács Balázs, 
Jókai Noémi, Német Ildikó, Ömböli Hen- 
rietta, Sárkány Viktória, Váncsa Rita, 
Bonyhád — Balogh Péter, Kishuta 
— Benkocs Andrea, Salgótarján — Fá- 
bián Orsolya, Almásfüzitő — Kazár Vik- 
tória, Péterffy Borbála, Szabó Gabriella, 
Szerdahelyi Anna, Szolóczki Bálint, Tren- 
csényi Dani, Budapest — Kőszegi Ágos- 
ton és Zsombor, Szabó Viktória, Pécs — 
Nándori Beáta, Tapolca — Ovádi Balázs, 
Veszprém — Püski Kata, Püspökla- 
dány — Veres Richárd, Miskolc. 

MEGSUGJUK, hogy következő 
számunkban ismét jelentkezik a Ki ko- 
pog? 

Képzeljétek, a szőnyegóvodások egy 
kutyát találtak! Hogy mi történt a ku- 
tyával, megtudhatjátok júliusi számunk- 
ból. 


MADÁR ESZTER rajzai 


TANDORI DEZSŐ NT / 
Csucsu, a Zöld Papa 
Pré-pré-pré-pré, tye-tye-tye . . . jat 
Hallod? Ez egy zöldike! ? 
Hullámzó a repülése, 
sárgálló a szárnya széle. 
Odaáll a vállunkra, 
kúpos csőrét 

az arcunkhoz 

nyomkodja. 

Komoly arccal barátkozgat: 
ahogy a madarak szoktak! 
Mit gondol? Nem mondja el. 
Vagyis hát: 

azt — 

tudni kell! 

Mit érez? Jól tudható, 
szeméből olvasható. 
A barátai vagyunk! 
Vállunkon áll s ballagunk. 
Csucsunak csak az a baja, 
hogy végre zöldike-papa, 
az szeretne lenni már! 
Nincs hozzá zöldike pár. 
Begyét így is teletömi, 
s minden este, alkony tájban 
az elképzelt fiókákban 
gyönyörködik, 

tátogató, megálmodott 
zöld családját eteti . . . ! 


Hogyha lovam volna 


Hogyha lovam volna, 
zabbal abrakolnám, 
kocsiba, szekérbe 
soha be nem fognám. 


Zabla helyett elég 
volna egy kötőfék, 
nyerget se tennék rá, 
sarkantyút se kötnék. 


Szőrén ülném én meg, 

s tudom, egy jó szóra 

ná . még a tengeren is 
. egyből SESGTÉS, 

(A KANYÁDI SÁNDOR ve ve 


8 kat ja tör Köt-kot-kot!" 
"A fehér tyúk megtojott. 
, Kot-kot-kot, kotkodács!" 
Alatta a friss tojás. 


, Fölfigyel a zajra, 

de föl ám a szarka, 
"s miközben a tyúk nagy 
..  dicsekedve lépked, 

háta mögé kerül 

s meglepi a fészket. 


; , Kot-kot-kot, kotkodács!" 
Odalett a friss tojás. 


A ti 


NAGY KATALIN 


KEGLONKÉ m 1 


Kóstolgatom a zsiráfot 


Ahogy átköltöztem a hempergőbe, nagyszerű 
játékot találtam máris. Gurultam ide-oda, oda- 
vissza, vagyis hemperegtem. Már a kiságyam- 
ban is megpróbáltam, csak ott beszorult a fe- 
jem a rács közé. Ordítottam, mert megijedtem. 
Anyukám is megijedt, de ő nem sírt. Hanem 
átkerültem a hempergőbe. 

A rokonoktól rengeteg játékot kaptam foly- 
ton. Mindegyiket megkóstoltam. Én így szere- 
tek játszani! Legjobban a zsiráf ízlett. Mert az 
összes lábát, nyakát, farkát rághattam, és akkor 
nem viszketett az ínyem legalább. Ezt nagy- 
mamám mondta anyukámnak. Most már én 
is tudom, hogy az a kellemetlen dolog, amit a 
számban érzek újabban, az viszketés. A kisbá- 
rány csengőjét sokáig kellett rágnom, míg 
végre leszákadt. De anyukám rögtön kivette a 
számból, nem szereti, ha lenyelem. A felfúj- 
ható elefántot csak akkor kedveltem meg, 
amikor kilyukadt. A lyukba bedughattam az 
ujjamat. Nem mindig sikerült. De a kapirgálás 
is jó játék. 

Ahogy gurulgattam ott jobbra-balra, egy- 
szercsak mi történt?! Hasrafordultam egy perc 
alatt, pedig nem is akartam. Megörültem az új 
helyzetnek, különösen akkor, amikor már ki- 
szabadult a kezem is. Mert először beszorult a 
hasam alá. És akkor csak féltenyérrel tudtam 
söprögetni a lepedőt. 


Anyukám a léggömbökkel játszott csak. Ott 
lógtak a fejem fölött, épp elértem kézzel- 
lábbal. Ütögettem, rugdostam, néztem, ahogy 
repdestek. Anyukám, ha ki akart menni a szo- 
bából, csak meglökte a léggömböket, hogy rá- 
juk figyeljek. Jól megértettem a szándékát. 
Annyira, hogy amikor legközelebb meglökte 
őket, én már nem is a léggömböket néztem, 
hanem az ajtót. Tudtam, hogy ki fog menni az 
anyukám. Megdicsért, hogy okos fiú vagyok. 
Nem nehéz! 


Elaltatom apukámat 


Amikor apukámat megláttam, tudtam, hogy 
fürdetés következik. Ö ezt nagyon érti, hát 
anyukám ráhagyta, meg én is. 

Apukám legelőször kirakta a fürdetős hol- 
mikat: szappant, mosdókesztyűt, hintőport, 
fürdőlepedőt. A hajkefét a kezembe adta, mert 
azt hitte, annak örülök. Nem örültem. Csak 
fogtam. A két vödör tetszett inkább! A piros 
vödörbe forró vizet készített apukám, a kék 
vödörbe hideget. Felváltva öntötte a kiskádba, 
kevergette, hogy nekem éppen jó legyen. Ha 
nagy leszek, én is öntögetem majd a vizet egyik 
vödörből a másikba. 

Jót pancsoltam a kiskádban, csapkodtam a 
lábammal, fröcsköltém a kezemmel. Apukám 
a tenyerén tartotta a fejem, hogy ne érjen a 
vízbe. Egyszer véletlenül lecsúsztam a kezéről, 
nagyot kortyoltam a fürdővízből. Nem ízlett. 
Ijedtemben bekaptam a számba a kezemet. De 
sajnos az is éppen vizes volt. Apukám azt mond- 
ta, semmi baj, lehetek én úszóbajnok, békaem- 
ber, búvár is, — jobb, ha máris edződöm. 
Anyukám azt mondta, ráérünk a pályaválasz- 


tással, inkább vegyen ki a vízből, lila már a szám. . 
Azt hiszem, anyukám félt egy kicsit, amikor 


apukám fürdetett, én is féltem egy kicsit. 
Fürdés után szopás következett, el is szu 


káltam közben. Anyukám szép óvatosan lefek- 


tetett a kiságyamba, és az arcomhoz tette a ki: 
kendőmet. Markolásztam, hozzábújtam. Olyan 
jó volt, mint mikor anyu cirógat. Behunytam a 
szemem is. 


Akkor bejött apukám, hogy elaltasson. Leült 
a kiságyam mellé a fotelba, és elkezdett éne- 
kelni. Nem mondom, szépen énekelt, csak én 
teljesen felébredtem tőle. Játszani szerettem 
volna apukámmal, de azt bezzeg nem akart! 
Csak énekelt, és nem hagyott aludni. Néha ki- 
csit sírtam, akkor még jobban énekelt. Ha nem 
sírtam, abbahagyta. Mert elaludt a fotelban. 

Akkor megkerestem a kiskendőmet, hozzá- 
bújtam. . . anyupuha volt. / 


HERVAY GIZELLA 
Ööpenótos-mese 


Kobak azt mondta: — Nem akarom meg- 
enni a spenótot! 

A szalvéta azt mondta: — Nem akarok Ko- 
bak nyakában maradni! — Leugrott a nyakából, 
és elszállt. 

A szék azt mondta: — Nem akarok Kobak 
alatt állni! — és összecsuklott. 

Az ingecske azt mondta: — Nem akarom 
Kobakot melegíteni! — és lefoszlott róla. 

A nadrágocska azt mondta: — Nem akarok 
Kobak nadrágja lenni! — és lecsúszott. 


A cipő azt mondta: — Nem akarok Kobak 
lábán maradni! — és elszaladt. 


Ottmaradt Kobak a konyha kövén ebéd nél- 
kül, ruha nélkül. 

Mama azt mondta: — Nem akarom itthagyni 
Kobakot ebéd nélkül, ruha nélkül; éhes és fá- 
zik! 

Toppantott egyet, és visszaszaladtak a cipők, 

tapsolt egyet, és előkerült a nadrág, 

megpaskolta Kobakot, és rajta termett az 
ingecske, 

összehúzta a szemöldökét, és lábra állt aszék, 

intett egyet, és visszaröpült a szalvéta, 

mosolygott egyet, és Kobak megette a spe- 
nótot. 


DONKÓ LÁSZLÓ versei 


Kánya 


Fönn az égen 
kanyarog a kánya, 
légi útját 
vitorlázva járja. . . 


Kiscsibék lenn, 
ügyeljetek rája, 
rátok les a 
sárkányröptű kánya! 


Láttál-e már repülőt, ri KERSZ 
repülő pecást, 7 f 
vízből küszét kikapja 
egy szemvillanást. 
Horgászok közt ő nekem 
a pecás-király, 
fehér szélként surranó 
tiszai sirály . . . 


KÁNTOR ZSUZSA 
Az üldözés 


A Kis Szédültek. Kiskarcsi meg Tódor tisz- 
tára rókaképűek ; hosszúkás, zöldesszürke szem, 
ravasz, hegyes pofa; két vigyori rókakölyök. 

Ülnek a szobában az asztal mellett, egyik 
előtt is irka, másik előtt is füzet. De a leckét 
egyik sem írja. Unatkoznak. Kiskarcsi ásít. 
Mindig nagyobbakat. 

Aztán az orrát piszkálja. Dúdol, dudorászik: 
áádásít. 


— Ásítani jó — elmélkedik —, attól lett a 
Rudi óriás. Mesélte a mamája. Ha egyet ásított 
a Rudi, akkor lefektette aludni. Jól van, feléb- 
red, megint ásít: akkor aludj szépen tovább. 
— Minél többet aludt, annál álmosabb lett. És 
így volt ez az evéssel is: eszik-eszik, megkordul 
a gyomra. Eszik — korog, eszik — kornyikál. 
— Na, akkor egyél még egy kicsit, fiacskám! — 
Evett is, de csak nem marad abba az ürest- 
jelzés. Rudi meg már dagad-dagadozik, ahogy a 
kása, kidagad a fazékból. — Így mesélte a ma- 
mája. 

— Hát még miről mesélt? 

— Látták a Macskaszakértőt. Aki ellopja 
majd a Háromlábút. Akinek olyan erős akarata 
van, akinek cirkusza van. 

Erről már mindenki tud a házban. Hogy lát- 
ták. Hogy bő, hosszú köpenyben volt, alkudott 
a Tarpéterpál macskájára, de hiába. El fogja 
lopni! Lehet, hogy a padláson bújik. De az is le- 
het, hogy a pincében a sok ócska himmi-hummi 
közt bújkál. 

— Jujj! — Kiskarcsi meredten bámul ki az 
ablakon. — Most is — ott van éppen! 

— Hol? — ugrik Tódor az ablak felé. 

— Fent a harmadikon — meglebbent egy fe- 
kete köpeny! Látod? 

— Látom! 

Mint a puskagolyók: — kisüvítenek a lakás- 
ból. Torkuk szakadtából kiabálnak: 

— Fogják meg! A Macskaszakértő! Utána! 


STUIBER ZSUZSA rajzai 


ven 
aa 
szer 


? 


Aki otthon van, mind összefut a nagy lármá- 
ra, nekibuzdul az üldözésnek. Rohannak tol- 
vajt fogni. 

De mint akit a föld nyelt el. — Hogy csinál- 
ta? — Elillant! — Egérutat nyert, és huss ki a 
kapun! — Fel a motorjára! 

Nyargalnak utána. Elöl a kis Szédültek, leg- 
hátul a sorban a tohonya Óriás Rudi mamája 
szalad. Kiskarcsi ordibál: 

— Ott ni, a motorkerékpár! Már az utca sar- 
kán robog! 

— Fogják meg! 

Tódor megtorpan. A magasba néz: 

— Felszállt mindenestül. A hosszú köpenye a 
levegőben lobog utána. 


Ahányan-annyian néznek fel a magasba. 
Csakugyan — mintha feketéllne ott valami. 

Nem sikerült elkapni a Macskaszakértőt. De 
neki se sikerült ellopni a Háromlábút. Ott set- 
tenkedett már érte, de észrevették a Szédült 
gyerekek, és akkor elinalt. 

A kis Szédültek a nap hősei. 

Ülnek a szobában a füzeteik előtt. Vigyorog- 
nak. 

— Nem is láttál te senkit — mondja Tódor. 

— Én nem, de te se! — vágja rá Kiskarcsi 
hetykén. 

Tódor elégedetten fütyürészik: hanem az 
összes többiek igen! Azt látták, amit mi aka- 
runk. Varázserőnk van! 

Van hát — örvendezik a kicsi —, mienk a 
Világcirkusz! Mi leszünk benne az igazgatók! 

Gébicsfészek 


Mire beköszönt a június, visszaérkeznek af- 
rikai telelőhelyükről a tövisszúró gébicsek. Ki- 
pihenik magukat a hosszú repülés után, és egy 
sűrű bokor védelmében felépítik szép, kerek 
kis fészküket. Tüskés, szúrós bokrot keresnek, 
mert azon nehezebben érheti el a fészket a 
macska vagy a ragadozó madár. Más okból is 
kedvelik a szúrós, tövises bokrot: annak tüs- 
kéire szúrva , raktározzák" táplálékukat, a fut- 
rinkát, keleti cserebogarakat és más ,, csemegé- 
ket". Erről a szokásukról kapták a nevüket is. 

A tojásokat sok veszedelem fenyegeti. Hol a 
szemfüles szajkó elöl kell őket elrejteni, hol a 
közelben csúszkáló erdei sikló figyelmét kell 
elterelni róluk, hol pedig az eső elöl kell be- 
takarni őket. Mire felpattannak a tojáshéjak, 
a sok viszontagságtól megkopik az anyamadár, 
a tojó tollruhája. Pedig csak most kezdődik 
igazán a munka! Az első napokban az apamadár, 
a hím hordja a táplálékot a kicsiket melengető 
tojónak. A fiókák apró darabokat kapnak az 
ételből. Ahogy növekednek a kicsinyek, egyre 
követelődzőbbek; a szülők alig győzik az ete- 
tést. 


Ilyenkor, júniusban már mindannyian vidá- 
man, csettegve rovarásznak az erdőszélen. 
BÉCSY LÁSZLÓ 


Mellékletünkön madár-dominót láthatsz. Meg- 
találod a madarak között a gébicset? 


kás § 85-i 

.  hintázna? 


OSVÁT ERZSÉBET 


Cicák 

A hintán 

két cica ül, 
ringatózik 
rajta. 
Mindkettőnek 
virgoncul 
villog ps 


. öt szál bajsza. " 


Egyik cica 
hófehér, 
a másik meg 
tarka. 
Morzsi kutya 
messziről 
. szemét 
rajtuk tartja. 
Sóvárogva néz a 
hintázó 
cicákra. 
Talán őkelme is 
szívesen 


BALOGH BÉNI 


RÁKOSY ANIKÓ rajzai 


A favágó és a vadrózsavessző 


Nagy, magos hegy oldalában dolgozott egy 
favágó. Fejszéjének csattogása hegyen-völgyön 
által szállott. Erős-Virág János volt a szegény- 
ember neve. A kalapján illatos, kék ibolya dí- 
szelgett. 

Éppen egy nagy fa kivágásával bajlódott, ami- 
kor furcsa, nyöszörgő hang ütötte meg a fülét. 

— Jaj nekem, megfulladok! 

Meglepetten nézett körül a favágó, de em- 
bert sehol sem látott. Folytatta tovább a mun- 


053- 


kát. De alig vágott egyet-kettőt, mikor újra 
hallotta a nyöszörgést. 

— Segíts rajtam! Szabadíts ki a fa alól! 

Még jobban meglepődött a szegényember, s 
kutatva újra körülnézett. Tekintete ekkor egy 
nagy, fekvő farönkre siklott, amely alatt vadró- 
zsavessző lapult. 

— Te... te beszélsz? — kérdezte csodál- 
kozva jani. 

— Igen, én — válaszolta a letiport ág. — Se- 


gíts rajtam, szétlapít ez a rönk! Itt pusztulok 
alatta! 

Mi tagadás, ugyancsak elámult ezen a favágó, 
hiszen eddigvaló életében még nem látott be- 
szélő ágat. Ám gyorsan odaugrott, s odább gör- 
gette a nagy rönköt. 

Megköszönöm, s nem felejtem — suttogta 
a vadrózsaág boldogan. 

Virág Jani elmosolyodott, majd vidáman, fü- 
työrészve folytatta a munkáját. Aztán nemso- 
kára el is feledkezett a dologról. 

A fanyar koratavaszt május, majd a sugaras 
nyár követte. Jani a faluban vállalt munkát, s 
csak nagynéha látogatott ki az erdőbe, virág — 
vagy gombaszedésre. j 

Egy ilyen alkalommal fáradtan ült le az út szé- 
lén, egy virágos bokor hűvösébe, hogy egyet 
szunyókáljon. Alig nyomta el azonban az álom, 
amikor különös suttogást hallott: 

— Veszély fenyeget! ... Veszély fenyeget! 

Először azt hitte, álmodja az egészet, de az 
ismétlődő hang hamarosan fölébresztette. 

Menten hosszú nyelű baltája után kapott, és 
körülnézett. i 

Hát uramfia! Meghűlt ereiben a vér! Tarka, 
mérges kígyó tekergőzött feléje. 

Ennek fele se tréfa — gondolta, majd a kö- 
zelgő kígyót gyors baltacsapással halálra súj- 
totta. 

— Milyen ügyes vagy! — hallotta a favágó, s. 
meglepetten ismerte fel a hang gazdájában a 
koratavaszi vadrózsát. Már sok szép, új hajtása 
nőtt; virágok díszlettek rajta. 


Keresd a katicákat! 


Színezd ki a virágok közepét 
sárgára, a katicákat pirosra, a 
szirmokat és leveleket pedig 
kedved szerint! Hány katicát 
találtál a csokron? 


Jönnek a tevék! 
Hányan vannak? 


dösnlgyszzta 


MADÁR ESZTER rajzai 


SZÉPEN HANGZIK? 

Mondd ki jó hangosan, mit látsz egy-egy sorban! Figyeld a szavak zenéjét! Minden sorban hasonlít 
egymásra két szó: összecsengenek. Keresd meg soronként a hasonló hangzású szópárt! Megfejtésül 
rajzold le minden sorból a pár nélkül maradt képet! Ezt a három rajzot küldd el Dörmögőnek! 


Tele üvegből a bolond is tud inni! 


Magyar népmese 


Egy ember odaad egy literes 
üveget a fiának. 

— Eredj, kisfiam, hozz ne- 
kem egy liter bort! 

Elmegy a gyerek, s visszajön 
egy kis idő múlva. 

— Hát, apám, adjon pénzt is! 

Azt mondja az ember: 

— Pénzért a bolond is tud 
hozni! 

Na, jó. Megint elmegy a gye- 
rek, visszajön, s odateszi az 
üveget az apja elé. 

— Igyon, apám! 

— Eredj már, hát üres üveg- 
ből ki látott inni?! 

— Tele üvegből a bolond is 
tud! 


STUIBER ZSUZSA rajza 


Elvirágzott már a borsó, 

zöld hüvelyben magja érik. 
Anyó borsót szedni küldi 
hancúrozó csemetéit. 

Berci s Bori kosarába 

gyűlik az új termés egyre. 
Marci közben hanyatt fekszik, 
s néz, csak néz a fellegekre. 


Így tűnődik: 

— Ha felnövök, 
géptervezés lesz a munkám. 
Egyik találmányom épp egy 
csodálatos borsókombájn: 
szedi, fejti, meg is mossa 
borsónkat, s még főzni se rest. 
A végén meg tányérunkba 
tálalja a forró levest. 

Ám lehet, hogy vegyész leszek. 
Olyan növénytápszert gyártok: 
borsóbokrunk akkorára 
növeszti, mint az akácok. 

Nem hajolgat többé a bocs, 
sétálgatva szüretelhet. 

Fejteni sem kell: a magok 
maguktól is kiperegnek. 

Nem! Varázsló leszek inkább: 
mindentudó és irigyelt. 
Levegőből készítek majd 
tápláló és ízes ételt. 


SOMORIAI ÉVA raizai 


Tápászkodik végre Marci. 
Heverésben jól elfáradt. 

Most látja csak: testvérei 

már a kiskert alján járnak. 

— Berci! Bori! — kiált nekik. 
— Elmondom hát, figyeljetek: 
miként szedem majd a borsót, 
hogyha feltaláló leszek. 


— Mondd csak — szólnak testvérei, 
s mutatják a kosár terhét; 

mert míg Marci ábrándozott, 
ők a borsót mind leszedték. 


Sárkányyyerek jobbat tud... 


A Sárkánygyerek először 
csak arra lett figyelmes, hogy 
az utóbbi napokban tovább tar- 
tott az öltözködés délutánon- 
ként az óvodában. Pedig a má- 
jusi nap egyre ragyogóbban sü- 
tött, melegített, egyre keve- 
sebb ruhát kellett felvenni, és 
a szandál bekapcsolása is igazán 
gyerekjáték. Az öltözködés 


mégis elhúzódott délután. 


Miért? Mert az anyukáknak 
fontos megbeszélnivalója volt. 
Félrehúzódtak a sarokba és ott 
tárgyalták a dolgot. Még 
az sem zavarta őket, hogy a 
Sárkánygyerek nem találja a 
fele cipőjét, és hogy egyik tár- 
suknak leszakadt a mandzsetta- 
gombja a hancúrozásban. 

— Mindjárt, kisfiam, nem 
látod, hogy tárgyalunk? — 


mondta az anyjuk idegesen. 

Miről tárgyaltak az anyukák? 
Arról, hogy közeledik a peda- 
gógusnap, június első vasár- 
napja, és azon a pénteken meg- 
ajándékozzák az óvónéniket. 

— Kávéfőzőt vegyünk? ÁAsz- 
talterítőt? . Menyasszonyi ru- 
hát? — kérdezgették az anyu- 
kák egymástól. 

— Pénzt kellene gyűjteni — 


vélte a szülői munkaközösség 
elnöke, Csipkerózsa anyukája. 

— Az én kis nyugdíjamból 
nem telik ajándékra —, sóhaj- 
tozott Piroska nagymamája. És 
kezdődött elölről a tervezge- 
tés. 

A Sárkánygyerek legokosabb 
feje sokáig gondolkodott aznap 
este, lefekvés után: 

— Butaság az egész. Az anyu- 
kák törik magukat, ők mennek 
vásárolni, ők adják át az ajándé- 

kot, pedig nem is az ő óvóné- 


GYŐRFFY ANNA rajza 


nijükről van szó, hanem a 
mienkről! 

Ezt el is mondta reggel Any- 
jának. 

Jól kitalálták, mit tegyenek! 
A festésből maradt egy tekercs 
fehér tapéta, azt annyi részre 
osztották piros ceruzával, ahány 
gyerek a csoportjukba járt. 
Minden nap más gyerek vitte 
haza, (a szomszédok osztoztak 
rajta egy napon, vagy együtt 
dolgoztak), mindenki lerajzolta 
saját magát, amikor éppen a 
legjobban örült az óvodának. 
A Sárkánygyerek azt festette le, 
hogy doktorost játszanak, és az 
óvónéni volt a mentős, vörös- 
keresztes karszalaggal. Ki sem 
ömlött az ecsettál, az asztal se 
lett festékes! 

A pedagógusnap délutánján 
aztán együtt énekelték anyu- 
kák és óvodás gyerekeik, no 
meg a két apuka a dalt, amit 
Csillagszemű édesapja tanított 
nekik egy szombaton: 

Serkenj fel, kegyes nép, 
mosolyog az hajnal... 

És ünnepélyesen átadták a 
papírtekercset. 


EMLÉKEZTETŐ 
szülőknek, nagyszülőknek 


Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 

O Piros alapszín : 3—4 éve- 
seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehéralap: mindenkinek, 


A szerkesztőség 
belső munkatársai: 
Kun Magda olvasószerkesztő, 


Kovács Endre képszerkesztő, 
Madár Eszter levelező. 

